CELEX: 32018D1732
Language: sk
Date: 2018-10-30 00:00:00
Title: Vykonávacie rozhodnutie Komisie (EÚ) 2018/1732 z 30. októbra 2018, ktorým sa zriaďuje Európsky systém pozorovania zemských platní — Konzorcium pre európsku výskumnú infraštruktúru (EPOS ERIC) [oznámené pod číslom C(2018) 7011] (Text s významom pre EHP)

16.11.2018   
               
               
                  SK
               
               
                  Úradný vestník Európskej únie
               
               
                  L 288/10
               
            
         VYKONÁVACIE ROZHODNUTIE KOMISIE (EÚ) 2018/1732
         z 30. októbra 2018,
         ktorým sa zriaďuje Európsky systém pozorovania zemských platní — Konzorcium pre európsku výskumnú infraštruktúru (EPOS ERIC)
         
            
               [oznámené pod číslom C(2018) 7011]
            
         
         (Iba anglické, dánske, francúzske, grécke, holandské, nemecké, portugalské, slovinské a talianske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 723/2009 z 25. júna 2009 o právnom rámci Spoločenstva pre Konzorcium pre európsku výskumnú infraštruktúru (ERIC) (1), a najmä na jeho článok 6 ods. 1 písm. a),
         keďže:
         
                     (1)
                  
                  
                     Belgicko, Dánsko, Francúzsko, Holandsko, Nórsko, Portugalsko, Slovinsko, Spojené kráľovstvo a Taliansko požiadali Komisiu, aby zriadila Európsky systém pozorovania zemských platní – Konzorcium pre európsku výskumnú infraštruktúru (EPOS ERIC). Grécko, Island a Švajčiarsko oznámili svoje rozhodnutie zúčastňovať sa na konzorciu EPOS ERIC spočiatku ako pozorovatelia. Dohodli sa, že hostiteľským členským štátom konzorcia EPOS ERIC bude Taliansko.
                  
               
                     (2)
                  
                  
                     Keďže Spojené kráľovstvo 29. marca 2017 oznámilo v súlade s článkom 50 Zmluvy o Európskej únii svoj úmysel vystúpiť z Únie, zmluvy sa na Spojené kráľovstvo prestanú vzťahovať odo dňa nadobudnutia platnosti dohody o vystúpení, alebo ak dohoda nenadobudne platnosť, po dvoch rokoch od uvedeného oznámenia, pokiaľ Európska rada po dohode so Spojeným kráľovstvom nerozhodne o predĺžení tejto lehoty. Spojené kráľovstvo sa preto bez toho, aby boli dotknuté ustanovenia dohody o vystúpení, bude po dni vystúpenia považovať na účely tohto vykonávacieho rozhodnutia za tretiu krajinu v zmysle článku 2 písm. b) nariadenia (ES) č. 723/2009.
                  
               
                     (3)
                  
                  
                     Nariadenie (ES) č. 723/2009 bolo rozhodnutím Spoločného výboru EHP č. 72/2015 (2) začlenené do Dohody o Európskom hospodárskom priestore (EHP).
                  
               
                     (4)
                  
                  
                     Komisia podľa článku 5 ods. 2 nariadenia (ES) č. 723/2009 posúdila túto žiadosť a dospela k záveru, že spĺňa požiadavky stanovené v uvedenom nariadení.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného podľa článku 20 nariadenia (ES) č. 723/2009,
                  
               PRIJALA TOTO ROZHODNUTIE:
         
            Článok 1
            
               1.   Týmto sa zriaďuje Európsky systém pozorovania zemských platní – Konzorcium pre európsku výskumnú infraštruktúru pod názvom „EPOS ERIC“.
            
            
               2.   Základné prvky stanov konzorcia EPOS ERIC sú uvedené v prílohe.
            
         
         
            Článok 2
            Toto rozhodnutie je určené Belgickému kráľovstvu, Dánskemu kráľovstvu, Francúzskej republike, Helénskej republike, Holandskému kráľovstvu, Islandu, Nórskemu kráľovstvu, Portugalskej republike, Spojenému kráľovstvu Veľkej Británie a Severného Írska, Slovinskej republike, Švajčiarskej konfederácii a Talianskej republike.
         
         
            V Bruseli 30. októbra 2018
            
               
                  Za Komisiu
               
               Carlos MOEDAS
               
                  člen Komisie
               
            
         
         
            (1)  Ú. v. EÚ L 206, 8.8.2009, s. 1.
         
            (2)  Rozhodnutie Spoločného výboru EHP č. 72/2015 z 20. marca 2015, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2016/755] (Ú. v. EÚ L 129, 19.5.2016, s. 85).
      
      
         
            PRÍLOHA
            
               ZÁKLADNÉ PRVKY STANOV KONZORCIA EPOS ERIC
            
            Články a odseky stanov konzorcia EPOS ERIC uvedené nižšie predstavujú základné prvky v súlade s článkom 6 ods. 3 nariadenia Rady (ES) č. 723/2009.
            1.   Úlohy a činnosti
            
            (článok 3 stanov konzorcia EPOS ERIC)
            
                     
                        1.
                     
                     
                        Hlavnou úlohou konzorcia EPOS ERIC je zriadiť a prevádzkovať distribuovaný Európsky systém pozorovania zemských platní a poskytnúť účinný rámec riadenia na podnietenie integrácie a koordinácie tematických základných služieb (TCS) a na budovanie a zabezpečenie riadenia integrovaných základných služieb (ICS).
                     
                  
                     
                        2.
                     
                     
                        Konzorcium EPOS ERIC vykonáva tieto činnosti:
                        
                                    a)
                                 
                                 
                                    implementácia TCS pre rôzne spoločenstvá, ktoré prispievajú k EPOS;
                                 
                              
                                    b)
                                 
                                 
                                    zabezpečovanie koordinácie TCS v rámci konzorcia EPOS ERIC, ktorá sa vzťahuje na právne, riadiace a finančné aspekty a technické spojenie s ICS;
                                 
                              
                                    c)
                                 
                                 
                                    rozvoj ICS s cieľom poskytovať interoperabilitu, správu údajov a prístup k službám;
                                 
                              
                                    d)
                                 
                                 
                                    harmonizácia vykonávania EPOS s vnútroštátnymi prioritami a stratégiami;
                                 
                              
                                    e)
                                 
                                 
                                    integrácia EPOS do globálnej vedeckej komunity v záujme posilnenia služieb EPOS;
                                 
                              
                                    f)
                                 
                                 
                                    zabezpečenie plného využívania výsledkov novej výskumnej infraštruktúry;
                                 
                              
                                    g)
                                 
                                 
                                    podpora odbornej prípravy, osvety a medzinárodnej spolupráce;
                                 
                              
                                    h)
                                 
                                 
                                    účasť na projektoch financovaných EÚ;
                                 
                              
                                    i)
                                 
                                 
                                    všetky ostatné činnosti potrebné na dosiahnutie jej cieľa.
                                 
                              
                  
                     
                        3.
                     
                     
                        EPOS ERIC plní svoju hlavnú úlohu na neziskovom základe. Konzorcium EPOS ERIC môže vykonávať obmedzené hospodárske činnosti, pokiaľ úzko súvisia s hlavnou úlohou konzorcia a neohrozujú jej plnenie.
                     
                  
                     
                        4.
                     
                     
                        Konzorcium EPOS ERIC zaznamenáva oddelene náklady a príjmy spojené s jeho hospodárskymi činnosťami a účtuje za ne trhové ceny, alebo ak ich nie je možné určiť, celkové náklady s pripočítaním primeranej marže. Tieto činnosti nie sú oslobodené od dane.
                     
                  2.   Štatutárne sídlo konzorcia EPOS ERIC
            
            (článok 2 ods. 3 stanov konzorcia EPOS ERIC)
            Štatutárnym sídlom konzorcia EPOS ERIC je Rím (Taliansko).
            3.   Názov
            
            (článok 2 ods. 1 stanov konzorcia EPOS ERIC)
            Európsky systém pozorovania zemských platní sa zriaďuje ako Konzorcium pre európsku výskumnú infraštruktúru (ERIC) podľa nariadenia (ES) č. 723/2009, pomenované a ďalej označované ako „EPOS ERIC“.
            4.   Trvanie
            
            (článok 26 stanov konzorcia EPOS ERIC)
            Konzorcium EPOS ERIC sa zriaďuje na počiatočné obdobie dvadsiatich rokov. Toto obdobie sa môže predĺžiť na základe dvojtretinového rozhodnutia valného zhromaždenia.
            5.   Likvidácia
            
            (článok 27 stanov konzorcia EPOS ERIC)
            
                     
                        1.
                     
                     
                        Likvidácia konzorcia EPOS ERIC sa riadi rozhodnutím valného zhromaždenia v súlade s článkom 10 stanov.
                     
                  
                     
                        2.
                     
                     
                        Konzorcium EPOS ERIC bez zbytočného odkladu a v každom prípade do desiatich dní po prijatí rozhodnutia o jeho likvidácii informuje Európsku komisiu o uvedenom rozhodnutí.
                     
                  
                     
                        3.
                     
                     
                        Majetok zostávajúci po zaplatení dlhov konzorcia EPOS ERIC sa rozdelí medzi členov v pomere k ich nazhromaždeným ročným príspevkom poskytnutým konzorciu EPOS ERIC, ako sa uvádza v článku 9 stanov.
                     
                  
                     
                        4.
                     
                     
                        Konzorcium EPOS ERIC o tom bez zbytočného odkladu a v každom prípade najneskôr do 10 dní od ukončenia postupu likvidácie informuje Komisiu.
                     
                  
                     
                        5.
                     
                     
                        Konzorcium EPOS ERIC zaniká dňom uverejnenia príslušného oznámenia Európskou komisiou v Úradnom vestníku Európskej únie.
                     
                  6.   Zodpovednosť
            
            (článok 18 stanov konzorcia EPOS ERIC)
            
                     
                        1.
                     
                     
                        Konzorcium EPOS ERIC zodpovedá za svoje dlhy.
                     
                  
                     
                        2.
                     
                     
                        Členovia nie sú spoločne zodpovední za dlhy konzorcia EPOS ERIC. Finančná zodpovednosť členov a stálych pozorovateľov za dlhy konzorcia EPOS ERIC sa obmedzuje na ich príslušný príspevok poskytnutý konzorciu EPOS ERIC, ako sa uvádza v článku 9 stanov.
                     
                  
                     
                        3.
                     
                     
                        Konzorcium EPOS ERIC musí uzatvoriť primerané poistenie na krytie rizík súvisiacich so zriadením a s prevádzkou konzorcia EPOS ERIC.
                     
                  7.   Politika prístupu
            
            (článok 19 stanov konzorcia EPOS ERIC)
            
                     
                        1.
                     
                     
                        Politika konzorcia EPOS ERIC v oblasti prístupu k údajom sa riadi najlepšími medzinárodnými postupmi, pokiaľ ide o verejné údaje, ako sú tie, ktoré zaviedla Európska únia, a uznáva práva vlastníkov údajov.
                     
                  
                     
                        2.
                     
                     
                        Konzorcium EPOS ERIC uľahčuje výskum a vo všeobecnosti podporuje otvorený prístup v súlade so zásadami FAIR v oblasti výskumu údajov, dátových produktov, služieb a softvéru, ako aj výskumných zariadení.
                     
                  
                     
                        3.
                     
                     
                        V prípadoch, keď existujú rozdiely v politikách týkajúcich sa spoločného využívania údajov a pravidiel fyzického prístupu, bude EPOS ERIC podporovať kultúru otvorenosti a spoločného využívania v rámci verejných výskumných komunít a medzi členmi, pozorovateľmi a mimo nich. Prístup je založený na zásadách otvoreného prístupu na základe kritérií, postupu a modalít vymedzených vo vykonávacích predpisoch konzorcia EPOS ERIC.
                     
                  
                     
                        4.
                     
                     
                        Postupy a kritériá hodnotenia sa uverejnia na webovej lokalite konzorcia EPOS ERIC.
                     
                  8.   Politika vedeckého hodnotenia
            
            (článok 20 stanov konzorcia EPOS ERIC)
            Činnosti konzorcia EPOS ERIC hodnotí každých 5 rokov nezávislá skupina medzinárodných, externých hodnotiteľov najvyššej kvality, ktorých vymenúva valné zhromaždenie a ktorí podávajú správy valnému zhromaždeniu; skupina hodnotiteľov vykonáva vedecké hodnotenia činností konzorcia EPOS ERIC.
            9.   Politika šírenia informácií
            
            (článok 21 stanov konzorcia EPOS ERIC)
            
                     
                        1.
                     
                     
                        Konzorcium EPOS ERIC podporuje výskumných pracovníkov, aby výsledky svojho výskumu sprístupnili verejnosti aj prostredníctvom konzorcia EPOS ERIC.
                     
                  
                     
                        2.
                     
                     
                        Konzorcium EPOS ERIC využíva viacero kanálov na oslovenie cieľových skupín vrátane webového portálu, informačného bulletinu, workshopov, účasti na konferenciách, článkov v časopisoch a spravodajských médií.
                     
                  10.   Práva duševného vlastníctva
            
            (článok 22 stanov konzorcia EPOS ERIC)
            
                     
                        1.
                     
                     
                        Pojem „duševné vlastníctvo“ sa chápe tak, ako je vymedzené v článku 2 Dohovoru o založení Svetovej organizácie duševného vlastníctva, ktorý bol podpísaný 14. júla 1967.
                     
                  
                     
                        2.
                     
                     
                        Práva duševného vlastníctva týkajúce sa údajov a iných poznatkov konzorcia EPOS ERIC, ktoré boli vytvorené a vyvinuté v rámci činností konzorcia EPOS ERIC, patria subjektu(-om) alebo osobe(-ám), ktoré ich vytvorili.
                     
                  
                     
                        3.
                     
                     
                        Výmena a integrácia duševného vlastníctva medzi členmi alebo zastupujúcimi subjektmi podlieha vykonávacím predpisom, ktoré schválilo valné zhromaždenie. Vykonávacie predpisy upravujú aj podmienky týkajúce sa dôvernosti vymieňaných údajov.
                     
                  
                     
                        4.
                     
                     
                        Duševné vlastníctvo, ktoré je výsledkom činností financovaných výlučne konzorciom EPOS ERIC, je vlastníctvom konzorcia EPOS ERIC.
                     
                  
                     
                        5.
                     
                     
                        Konzorcium EPOS ERIC dodržiava platné právne predpisy o ochrane údajov a súkromia.
                     
                  11.   Politika zamestnávania
            
            (článok 23 stanov konzorcia EPOS ERIC)
            
                     
                        1.
                     
                     
                        Politika konzorcia EPOS ERIC v oblasti zamestnávania sa riadi právnymi predpismi krajiny, v ktorej sú zamestnanci zamestnaní a v ktorej obvykle vykonávajú prácu.
                     
                  
                     
                        2.
                     
                     
                        Výberové konania, nábor a zamestnávanie uchádzačov na pracovných pozíciách v konzorciu EPOS ERIC musia byť transparentné, nediskriminačné a musí sa pri nich dodržiavať zásada rovnosti príležitostí. Všetky voľné pracovné miesta v konzorciu EPOS ERIC sa zverejňujú.
                     
                  12.   Politika verejného obstarávania
            
            (článok 24 stanov konzorcia EPOS ERIC)
            
                     
                        1.
                     
                     
                        Konzorcium EPOS ERIC zaobchádza s kandidátmi vo verejnom obstarávaní a uchádzačmi rovnako a bez diskriminácie. V rámci politiky verejného obstarávania konzorcia EPOS ERIC sa dodržiavajú zásady transparentnosti, nediskriminácie a hospodárskej súťaže. Podrobné pravidlá týkajúce sa postupov a kritérií verejného obstarávania sa stanovujú vo vykonávacích predpisoch.
                     
                  
                     
                        2.
                     
                     
                        Pri obstarávaní v súvislosti s činnosťami konzorcia EPOS ERIC členovia a pozorovatelia primerane zohľadňujú potreby, technické požiadavky a špecifikácie týkajúce sa konzorcia EPOS ERIC, ktoré vydali príslušné orgány.